[{"text_idx": "#000004", "text": "Cyflwynodd Cyfarwyddwr NCMH, yr Athro Ian Jones, y gwaith ymchwil sy\u2019n cael ei gynnal ym Mhrifysgol Caerdydd i seicosis o\u0302l-enedigol; \u201ccyflwr nad yw systemau dosbarthu yn ei drin yn ddigonol.\u201d"}, {"text_idx": "#000009", "text": "Ar o\u0302l episod Sally, cafodd ei derbyn i ward seiciatrig gyffredinol. Fodd bynnag, cafodd ei symptomau eu trin mewn perthynas a\u0302 straen, ac ni soniwyd am seicosis o\u0302l-enedigol."}, {"text_idx": "#000010", "text": "\u201cCefais bresgripsiwn o feddyginiaethau gwrth-seicotig amrywiol a\u2019m monitro gartref. Ond roeddwn i\u2019n dal i gredu fy mod yn byw mewn bydysawd cyfochrog."}, {"text_idx": "#000013", "text": "Ers cael diagnosis o seicosis o\u0302l-enedigol, cafodd Sally therapi electrogynhyrfol ac arweiniad seicolegydd clinigol a ganiataodd iddi ymdrin a\u0302\u2019i phrofiad o seicosis o\u0302l-enedigol, gan gynnwys teimladau o drawma ac euogrwydd."}, {"text_idx": "#000014", "text": "\u201cHeb fod clinigwyr, ymchwilwyr, a sefydliadau fel APP yn gweithio gyda\u2019i gilydd, mae\u2019n debyg na fyddwn i\u2019n eistedd yma heddiw.\u201d"}, {"text_idx": "#000020", "text": "Gan ddefnyddio data o\u2019r rhwydwaith hwn, mae ymchwilwyr wedi cyfrifo faint o fenywod a\u0302 diagnosis o anhwylder deubegynol sy\u2019n dioddef o seicosis o\u0302l-enedigol."}, {"text_idx": "#000029", "text": "Cyfeiriodd yr Athro Di Florio hefyd at yr arolwg Mamolaeth ac Iechyd Meddwl sy\u2019n anelu at deilwra a rheoli prognosis hyd yn oed ymhellach."}, {"text_idx": "#000030", "text": "Mae\u2019r arolwg hwn ar agor ar hyn o bryd a gallwch gymryd rhan ar wefan NCMH."}, {"text_idx": "#000031", "text": "Allan o\u2019r ysbyty ac i mewn i\u2019r clinig \u2013 diagnosis, triniaeth, rheolaeth"}, {"text_idx": "#000032", "text": "Arweiniwyd rhan olaf y gweminar gan Dr Marisa Casanova Dias a bwysleisiodd bwysigrwydd trosi\u2019r darganfyddiadau a wnaed gan y gwaith ymchwil hwn i ymarfer clinigol."}, {"text_idx": "#000033", "text": "\u201cMae angen i bob gweithiwr iechyd proffesiynol sy\u2019n dod ar draws menyw a\u2019i theulu yn y cyfnod amenedigol wybod am seicosis o\u0302l-enedigol a gallu adnabod yr arwyddion, y symptomau a beth i\u2019w wneud.\u201d"}, {"text_idx": "#000034", "text": "Defnyddiodd Dr Dias y meini prawf clinigol ar gyfer adnabod seicosis o\u0302l-enedigol a chyfatebiaeth caleidosgop i amlygu pa mor bwysig yw hi i glinigwyr allu adnabod dechrau a dilyniant symptomau, yn ogystal a\u0302 sut mae\u2019r rhain yn amrywio o unigolyn i unigolyn."}, {"text_idx": "#000036", "text": "Amlinellodd Dr Dias hefyd sut y dylid rheoli episod trwy ddulliau asesu a thriniaethau amrywiol megis meddyginiaeth, derbyniadau i uned mamau a babanod, therapi\u0308au seicolegol, a therapi electrogynhyrfol (ECT)."}, {"text_idx": "#000037", "text": "\u201cMae seicosis o\u0302l-enedigol yn argyfwng meddygol ac mae angen ei drin yn gyflym a gyda gofal arbenigol priodol os yw ar gael.\u201d"}, {"text_idx": "#000038", "text": "Daeth Dr Dias i\u2019r casgliad y dylai trafodaethau mewn apwyntiadau seiciatreg cyffredinol gynnwys sgyrsiau am feichiogrwydd, felly os yw\u2019r claf eisiau cwympo\u2019n feichiog, yna gellir datblygu cynllun gofal wedi\u2019i deilwra."}, {"text_idx": "#000039", "text": "\u201cNid oes unrhyw sicrwydd beth sy\u2019n gweithio i bob person; felly mae angen trafodaeth. Er bod y prognosis ar gyfer episod aci\u0301wt yn dda os caiff ei nodi a\u2019i drin yn gynnar, mae angen darparu cymorth tymor hwy hefyd.\u201d"}]